વંથલીની રેલી સંબોધવા આવેલા ભાજપના સાંસદ અને વડાપ્રધાન મોદી સરકારના પ્રખર ટિક્કાકાર શોટગન શત્રૃઘ્નસિંહાએ રાજકોટ ખાતે ટૂંકા રોકાણ દરમિયાન મીડિયા સાથે એક મુલાકાતમાં ખૂલીને મોદી સરકારની ઝાટકણી કાઢી હતી. હાર્દિક સાથે એક જ મંચ ઉપર આવેલા શત્રુઘ્નએ જણાવ્યુ હતું કે અનામત મુદે વિચાર થવો જોઇએ. પરંતુ હાર્દિકના પાટીદાર અનામત માગણે હું માત્ર વિચાર કરવાનું કહી શકુ. તેને મારો ટેકો નથી.પરંતુ ખેડૂતોના હિત માટે તેની લડતને મારો પૂરો ટેક છે. મોદી સરકાર ભયની સરકાર હોવાનું અને ઇન્દીરા ગાંધીના શાસન કાળમાં કટોકટી સમયે જેવુ વાતાવરણ દેશમાં હતું એવુ વાતાવરણ દેશમાં ફરી જોવા મળી રહયુ છે. રાતના એક વાગ્યે સીબીઆઇ ઓફિસ ઉપર દરોડા પડે છે. બે વાગ્યે સીબીઆઇ અધિકારીઓની ધરપકડ થાય છે. રફાલ ડીલમાં પ્રમાણિક હોવાનો દાવો કરતી મોદી સરકાર સોદાની વિગતો પ્રજા પાસે મૂકતી નથી. આમ કેન્દ્ર સરકાર ખામોશ કર દેતી હૈ તેવો ડાયલોગ ઉચ્ચારીને ફિલ્મી સ્ટાઈલે શોટગને શોટ માર્યો હતો.